শীতনিদ্রা

হাইবারনেশন বা শীতনিদ্রা বা শীতঘুম বা শীতযাপনতা হ'ল এমন একটি শারীরিক অবস্থা যে অবস্থায় শারীরিক ক্রিয়াকলাপ থাকে ন্যূনতম পর্যায়ে এবং ইচ্ছাকৃত বিপাকীয় নিম্ন অবস্থা বজায় রাখা হয়। হাইবারনেশন হ'ল একটি ঋতুকালীন হিটারোথার্মি ব্যবস্থা যা শরীরের নিম্ন তাপমাত্রা, ধীরে ধীরে শ্বাস-প্রশ্বাস এবং কম হৃৎস্পন্দন এবং কম বিপাকীয় হার দ্বারা চিহ্নিত করা হয় । এটি সাধারণত শীতের মাসগুলিতে ঘটে।
যদিও পূর্বে "গভীর" শীতনিদ্রারত শব্দটি দ্বারা তীক্ষ্ণদন্ত প্রাণী বুঝাত কিন্তু এখন তাতে অন্য পশুদেরও অন্তর্ভুক্ত করা হয় যেমন ভাল্লুক এবং এখন শরীরের তাপমাত্রা বজায় রেখে যে কোন বিপাকীয় হার কমানোর উপর ভিত্তি করে শব্দটি প্রয়োগ করা হয়। অনেক বিশেষজ্ঞ বিশ্বাস করেন যে প্রতিদিনের টর্পুর এবং হাইবারনেশনের প্রক্রিয়াগুলি একটি ধারাবাহিকতা তৈরি করে এবং অনুরূপ প্রক্রিয়া ব্যবহার করে। গ্রীষ্মের মাসগুলিতে কিছু কিছু প্রানীর শীতনিদ্রা সমতুল্য একটি ব্যাপার ঘটে একে গ্রীষ্মনিদ্রা বলে (তীব্র গরম শুরু হলে কিছু প্রানী নিদ্রারত থাকে এবং তাদের বিপাকীয় কাজ নূনতম হয়ে যায়)।
পর্যাপ্ত খাবার পাওয়া না গেলে শক্তি সংরক্ষণের জন্য হাইবারনেশন ফাংশনটি কাজে আসে। এই শক্তি সঞ্চয় করতে, একটি এন্ডোথেরমিক প্রাণী তার বিপাকের হার হ্রাস করে এবং এর ফলে তার শরীরের তাপমাত্রাও হ্রাস পায়। হাইবারনেশন শেষ হবার সময় হতে পারে কিছুদিন, সপ্তাহ, বা মাস। এটির স্থায়ীত্ব নির্ভর করে প্রজাতির উপর, পরিবেষ্টিত তাপমাত্রা, বছরের সময় এবং প্রাণীটির শারীরিক অবস্থার উপর। হাইবারনেশনে প্রবেশের আগে, প্রাণীদের তাদের সুপ্ত সময়ের সময়কালের জন্য সম্ভবত পুরো শীতকাল পর্যন্ত দীর্ঘ শক্তি সঞ্চয় করতে হয়। বড় প্রজাতিগুলো হাইপারফাজিক হয়ে ওঠে, প্রচুর পরিমাণে খাদ্য গ্রহণ করে এবং চর্বি জমা করার শক্তি সঞ্চয় করে। অনেক ছোট প্রজাতিতে, খাদ্য সঞ্চয় খাওয়াতে পরিবর্তিত হয়ে যায় এবং তারা মোটা হয়ে যায়।
কিছু প্রজাতির স্তন্যপায়ী প্রাণীরা গর্ভধারণের সময় হাইবারনেট করে, যা মা হাইবারনেট করার সময় বা তার পরে খুব শীঘ্রই জন্মগ্রহণ করে। উদাহরণস্বরূপ, মহিলা কালো ভালুক শীতকালে তাদের সন্তানদের জন্ম দেওয়ার জন্য হাইবারনেশনে যায়। গর্ভবতী মায়েদের হাইবারনেশনের আগে তাদের দেহের ওজন উল্লেখযোগ্যভাবে বৃদ্ধি করে এবং এই বৃদ্ধিটি বাচ্চা ভাল্লুকের ওজনে প্রতিফলিত হয়। চর্বি জমে তাদের নবজাতকের জন্য পর্যাপ্ত উষ্ণ এবং লালনপালনের পরিবেশ সরবরাহ করতে সক্ষম করে। হাইবারনেশনের সময়, তারা শক্তির জন্য তাদের সঞ্চিত ফ্যাটগুলি ব্যবহার করে ফলে হাইবারনেশন পরবর্তী সময়ে দেখা গেছে হাইবারনেশনের কাজে ১৫-২৭% ওজন হ্রাস পেয়েছে। 
স্তন্যপায়ী প্রাণীদের হাইবারনেশনের বিভিন্ন সংজ্ঞা রয়েছে এবং বিভিন্ন স্তন্যপায়ীগুলি আলাদাভাবে হাইবারনেট করে থাকে। নিম্নলিখিত সাবসেকশনগুলি হাইবারনেশনের বিভিন্ন সীমা নিয়ে আলোচনা করা হয়েছে। শেষ দুটি বিভাগে বিশেষ প্রাইমেটগুলিতে চিহ্নিত করেছে, যাদের মধ্যে কেউই সম্প্রতি অবধি হাইবারনেট করার কথা ভাবা হয় নি।
আবশ্যকীয় শীতনিদ্রারতরা হ'ল এমন প্রাণী যারা স্বতঃস্ফূর্তভাবে এবং প্রতি বছরের নির্দিষ্ট সময় পরিবেষ্টিত তাপমাত্রা এবং খাদ্যের অভাব থাকুক বা না থাকুক তা নির্বিশেষে শীতনিদ্রায় প্রবেশ করে। এরূপ বাধ্যগত শীতনিদ্রারত প্রাণীরা হল গ্রাউন্ড কাঠবিড়ালি, অন্যান্য ইঁদুর, মাউস লেমুরস, ইউরোপীয় হেজহোগস এবং অন্যান্য কীটপতঙ্গখাদক, মনোট্রেমস এবং মার্সুপিয়ালস। এই প্রজাতিগুলি "হাইবারনেশন" নামক প্রক্রিয়াটির মধ্য দিয়ে যায় যে অবস্থায় শরীরের তাপমাত্রা পারিপার্শ্বিক তাপমাত্রার কাছাকাছি নেমে আসে, এবং হৃৎপিণ্ড এবং শ্বাস প্রশ্বাসের হার খুব ধীরে ধীরে কমে যায়।
ঐচ্ছিক হাইবারনেটররা তখনই হাইবারনেশনে প্রবেশ করেন যখন পরিবেশ ঠাণ্ডা-চাপযুক্ত, খাদ্য-বঞ্চিত, বা উভয়ই অবস্থার সৃষ্টি হয়। বাধ্যতামূলক হাইবারনেটরের যেখানে পরিবেশ থেকে উদ্ভূত সমস্যার প্রতিক্রিয়ার পরিবর্তে মৌসুমী সময়ের ভিত্তিতে হাইবারনেশনে প্রবেশ করেন।
এই দুই ধরনের হাইবারনেশনের মধ্যে পার্থক্যের একটি ভাল উদাহরণ প্রেরি কুকুরগুলিতে দেখা যায়:
হাইবারনেশন দীর্ঘকাল ধরে রডেন্ট (যথা গ্রাউন্ড কাঠবিড়ালি) নিয়ে অধ্যয়ন করা হয়েছে। কিন্তু মাদাগাস্কারের মোটা-লেজ বামন লেমুরের হাইবারনেশনের আবিষ্কার পর্যন্ত কোনও প্রাইমেট বা গ্রীষ্মমণ্ডলীয় স্তন্যপায়ী হাইবারনেশনে যায় তা আগে জানা যায়নি। এই লেমুর বছরের সাত মাস ধরে গাছের গর্তে হাইবারনেট করে। মালাগাসি শীতের তাপমাত্রা মাঝে মাঝে , তাই হাইবারনেশন যে একচেটিয়াভাবে কম পরিবেশগত তাপমাত্রায় হয় তা এই দ্বারা প্রমাণ হয়।
ঐতিহাসিকভাবে একটি প্রশ্ন ছিল যে ভাল্লুকেরা সত্যিকারের হাইবারনেটে প্রবেশ করে কিনা কারণ তারা দেহের তাপমাত্রা সামান্য হ্রাস করে (৩-৫) ° সি) তুলনায় অন্যান্য হাইবারনেটরে দেখা গেছে অনেক বড় হ্রাস (প্রায় ৩২)° সে বা আরও বেশি)। অনেক গবেষক ভেবেছিলেন যে তাদের গভীর ঘুম সত্য কিন্তু তা গভীর হাইবারনেশনের সাথে তুলনামূলক নয়, তবে ২০১১ সালের গবেষণায় এই তত্ত্বটিকে বন্দী কালো ভাল্লুক এবং আবারও ২০১৬ সালে বাদামী ভাল্লুক নিয়ে করা একটি গবেষণায় খণ্ডন করা হয়েছিল।